Държавен вестник, бр. 18, 2011 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  18
Чл. 16. (1) Научният ръководител на те­
ренните археологически проучвания е длъжен 
да осигури:
1. научно-методическото равнище на про­
учването;
2. реализацията на програмата на теренното 
археологическо проучване;
3. мерки за безопасни условия на труд 
при извършване на теренните археологически 
проучвания;
4. охрана на археологическия обект и на 
находките по време на теренното проучване; 
5. теренна консервация на археологическия 
обект и на находките;
6. предаването на откритите находки в дър­
жавен или общински музей.
(2) Средствата за теренна консервация по 
ал. 1, т. 5 се включват в бюджета на теренните 
археологически проучвания.
(3) При откриване на движими културни 
ценности от благороден метал се изготвя прото­
кол, подписан от научния ръководител и двама 
свидетели, с който те се предават за временно 
съхранение на държавен или общински музей, 
в който има условия за тяхното съхранение.
Г л а в а  т р е т а
ОРГАНИЗАЦИЯ НА ТЕРЕННИТЕ АРХЕО­
ЛОГИЧЕСКИ ПРОУЧВАНИЯ
Чл. 17. (1) Теренните археологически про­
учвания се извършват с разрешение за теренно 
археологическо проучване, издадено от ми­
нистъра на културата въз основа на експертно 
становище на Съвета за теренни проучвания. 
(2) В разрешението за извършване на те­
ренни археологически проучвания се посочва 
и извършването на геофизическо проучване, 
ако такова е предвидено в работната програма.
(3) За провеждане на спасителни теренни 
проучвания разрешението се издава от пред­
седателя на Съвета за теренни проучвания, за 
което той незабавно уведомява министъра на 
културата. 
(4) При даване на разрешение за извършване 
на спасителни теренни проучвания се представя 
мотивирано становище на директора на съот­
ветния музей и решение на специализирана 
комисия, назначена от министъра на културата. 
(5) В случай че е необходимо спасителни 
теренни проучвания да започнат преди годиш­
ните отчети в НАИМ при БАН, разрешението 
се издава, след като отчетите и документацията 
за предходни теренни археологически проучва­
ния на заявителя са приети предварително от 
съответната секция на НАИМ при БАН.
(6) Разрешение за извършване на теренни 
археологически проучвания се издава на лица, 
които отговарят на изискванията на чл. 150 ЗКН. 
(7) Регистрация на издадените разрешения 
се води в Министерството на културата и в 
НАИМ при БАН.
Чл. 18. (1) Копия от разрешенията за те­
ренни археологически проучвания служебно 
се изпращат до НИНКН, регионалния музей, 
районното управление на МВР, общината и 
кметството, на чиято територия се намира 
недвижимият археологически обект.
(2) Научният ръководител лично представя 
разрешението за теренното археологическо 
проучване на местните власти преди започване 
на работата на терена. 
Чл. 19. (1) Съветът за теренни проучвания 
дава:
1. експертно становище за даване и отнема­
не на разрешение за извършване на теренни 
археологически проучвания;
2. становища за сключване на международни 
договори, свързани с опазването на археоло­
гически ценности.
(2) Съветът за теренни проучвания взема 
решения въз основа на мнението на секциите 
в НАИМ при БАН.
(3) Съветът за теренни проучвания приема 
правилник за своята дейност.
Чл. 20. (1) Средства за извършване на ре­
довни и спасителни теренни археологически 
проучвания се предвиждат ежегодно със Закона 
за държавния бюджет на Република България. 
(2) Средства за провеждане на теренни 
археологически проучвания могат да бъдат 
привлечени и от други източници.
(3) Съветът за теренни проучвания дава 
мнение по предложенията за осигуряване на 
финансиране на теренни археологически про­
учвания от държавния бюджет.
(4) Средствата за спасителни теренни про­
учвания до пълното проучване на терена се 
предоставят от възложителя, във връзка с 
чиято инвестиционна инициатива се извършва 
спасителното проучване.
Чл. 21. (1) Теренното археологическо про­
учване се провежда под ръководството на един 
научен ръководител или на двама съръково­
дители.
(2) Един научен ръководител не може да 
провежда по едно и също време повече от едно 
теренно археологическо проучване.
(3) Отсъствието на научния ръководител от 
обекта по време на теренни археологически 
проучвания не може да бъде повече от 3 дни. 
В тези случаи отговорностите му се поемат от 
заместник научния ръководител.
Чл. 22. Научният ръководител има изклю­
чителното право на първа публикация на по­
лучените резултати от теренни археологически 
проучвания. Правото на първа публикация е 
за срок 10 години, който започва да тече от 
изтичане срока на разрешението за теренно 
археологическо проучване.